Diari Oficial de la Generalitat Valenciana


Sumari del DOGV 8318, del 15-06-2018 (2018/5878)

DECRET 12/2018, d'11 de juny, del president de la Generalitat, pel qual es creen el Premi President i els Premis de la Generalitat i es regulen els corresponents a les Fogueres 2018.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2018/06/11/12/dof/vci/html**

### Dades del document

Número de DOGV
:   8318

Data del DOGV
:   15-06-2018

Secció del DOGV
:   I. DISPOSICIONS GENERALS

Número del document
:   2018/5878


Data del document
:   11-06-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

DECRET 12/2018, d'11 de juny, del president de la Generalitat, pel qual es creen el Premi President i els Premis de la Generalitat i es regulen els corresponents a les Fogueres 2018. [2018/5878]  
La recuperació de la imatge de la Comunitat Valenciana, a través de la promoció institucional de les seues tradicions i diversitat cultural tan rica i variada per tot arreu del territori propi, és una eina al mateix temps de vertebració territorial i de dinamització econòmica per les importants implicacions que comporta en sectors com el comerç o el turisme.   
  
La Generalitat està fortament compromesa a potenciar el patrimoni cultural valencià posant en valor totes aquelles expressions de la cultura popular que es manifesten mitjançant les activitats de les entitats i associacions de la societat civil, a través dels principis de transparència i participació. No en va la música, l'art o el patrimoni cultural són aspectes tan definitoris de les festes valencianes com de la mateixa essència del poble valencià.  
La potenciació de tots i cadascun dels aspectes que envolten la festa és necessària perquè de forma coordinada es mantinga viva la tradició i modernitat de la Comunitat Valenciana.   
Les fogueres, amb motiu de la festivitat de Sant Joan, representen una de les activitats que amb major singularitat reflecteixen i projecten el peculiar tarannà i la cultura del poble de la Comunitat Valenciana, així com el seu sentir lúdic artístic.  
Les fogueres són una expressió de creativitat col·lectiva que salvaguarda les arts i els oficis tradicionals i afavoreixen la comunicació i el diàleg entre la ciutadania.   
Són la Federació de Fogueres de la ciutat d'Alacant així com les entitats corresponents dels municipis i els Ajuntaments, les entitats que, en reconeixement al particular esforç de les associacions creadores de les fogueres, atorguen els respectius premis per la construcció de les millors fogueres grans.  
La Presidència de la Generalitat, d'acord amb la seua voluntat de contribuir al major lluïment i consolidació d'aquest particular esforç desitja participar en aquest objectiu mitjançant l'atorgament del Premi President de la Generalitat i dels Premis Generalitat per a les millors fogueres grans, segons el saber i entendre dels organismes decisoris en l'entrega dels més alts guardons a les respectives entitats i artistes de les fogueres, en les quanties determinades en el present decret.  
  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen expressament atribuïdes a altres òrgans o institucions,  
  
  
Decrete   
  
Article 1. Creació del Premi President de la Generalitat i Premis Generalitat   
Es creen el Premi President de la Generalitat i els Premis Generalitat que distingiran les millors fogueres grans de la província d'Alacant, així com a l'artista de la foguera guanyadora de la secció especial de la ciutat d'Alacant.  
  
Article 2. Modalitats de premis i aplicació pressupostària per a l'exercici 2018  
1. Premi President de la Generalitat a la foguera guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
2. Premi Generalitat a l'artista de la foguera guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.   
3. Premi Generalitat a la foguera guanyadora de cada categoria de la ciutat d'Alacant ?excepte secció especial?, segons l'acord que adopte la Federació de Fogueres de la ciutat d'Alacant.  
4. Premi Generalitat a la foguera guanyadora o foguera única en municipis de la província d'Alacant de més de 20.000 habitants, segons l'acord que adopte l'òrgan decisori competent del municipi per a atorgar els premis.  
5. Premi Generalitat a la foguera guanyadora o foguera única en municipis de la província d'Alacant de menys de 20.000 habitants, segons l'acord que adopte l'òrgan decisori competent del municipi per a atorgar els premis.  
La concessió dels premis en l'exercici 2018 anirà a càrrec de l'aplicació pressupostària 36.18.35.145.57, línia S0693000, amb un import màxim de vint-i-cinc mil euros (25.000 ?) del pressupost de la Generalitat per a l'exercici 2018.  
  
Article 3. Distribució dels Premis per a les Fogueres 2018  
1. Premi President de la Generalitat al monument guanyador en la categoria especial de la ciutat d'Alacant.   
La Presidència de la Generalitat atorgarà el Premi President de la Generalitat Fogueres 2018 Millor Foguera Categoria Especial a l'associació o entitat creadora de la foguera guanyadora del primer premi de la categoria especial en les festes de les fogueres de la ciutat d'Alacant, segons l'acord que adopte la Federació de Fogueres de la ciutat d'Alacant.   
La corresponent entitat guanyadora rebrà com a premi la quantitat de cinc mil euros (5.000 ?), a la qual es practicaran els descomptes i retencions que li siguen aplicables.  
2. Premi Generalitat a l'artista del monument guanyador de la categoria especial de la ciutat d'Alacant, segons la Federació de Fogueres de la ciutat d'Alacant.  
Qui ostente l'autoria artística del monument rebrà el Premi Generalitat Artista Foguera Categoria Especial, així com la quantitat de cinc mil euros (5.000 ?), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles previ acord d'aquestes.  
3. Premis Generalitat a les fogueres guanyadores en cada categoria de la ciutat d'Alacant -excepte categoria especial-, segons la Federació de Fogueres de la ciutat d'Alacant.  
La Presidència de la Generalitat atorgarà el Premi Generalitat Millor Foguera per Categories en la ciutat d'Alacant, a aquelles associacions guanyadores en cadascuna de les diferents categories premiades segons l'acord que adopte la Federació de Fogueres.  
La corresponent entitat guanyadora rebrà com a premi la quantitat de mil euros (1.000 ?), a la qual es practicaran els descomptes i retencions que li siguen aplicables.  
4. Premi Generalitat a la foguera guanyadora o foguera única en municipis de la província d'Alacant de més de 20.000 habitants.  
La Presidència de la Generalitat atorgarà el Premi Generalitat Millor Foguera a l'entitat creadora de la foguera guanyadora en cadascun dels municipis amb més de 20.000 habitants de la província d'Alacant, exclosa la ciutat d'Alacant, segons l'acord que adopte a l'efecte l'òrgan decisori competent del municipi per a atorgar els premis.  
  
Quan en un municipi existisca una sola foguera, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat de mil euros (1.000 ?), quantitat a la qual es practicaran els descomptes i retencions que li siguen aplicables.  
Si foren diverses les fogueres plantades però no s'atorguen premis en aquest municipi, l'Ajuntament del municipi, previ acord amb les entitats foguereres, determinarà la foguera mereixedora del premi o el repartiment proporcional de la quantia de 1.000 - entre aquestes.  
  
5. Premi Generalitat a la foguera guanyadora o foguera única en municipis de la província d'Alacant de menys de 20.000 habitants.  
La Presidència de la Generalitat atorgarà el Premi Generalitat Millor Foguera a l'entitat creadora de la foguera guanyadora en cadascun dels municipis amb menys de 20.000 habitants de la província d'Alacant, segons l'acord que adopte a l'efecte l'òrgan decisori competent del municipi per a atorgar els premis.  
Quan en un municipi existisca una sola foguera, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat de cinc-cents euros (500 ?), quantitat a la qual es practicarà els descomptes i retencions que li siguen aplicables.  
Si foren diverses les fogueres plantades però no s'atorguen premis en aquest municipi, l'Ajuntament del municipi, previ acord amb les entitats foguereres, determinarà la foguera mereixedora del premi o el repartiment proporcional de la quantia de 500 - entre aquestes.  
  
  
Article 4. Procediment de reconeixement dels premis  
1. La Federació de Fogueres de la ciutat d'Alacant i les entitats o Ajuntaments competents en la matèria notificaran a la Direcció General d'Anàlisi, Polítiques Públiques i Coordinació, en el termini de dos mesos a partir del dia 24 de juny, festivitat de la festa de Sant Joan, quines han sigut les fogueres guanyadores del primer premi de la categoria especial, distintes categories i municipals en l'edició fogueres 2018 en Alacant ciutat i respectius municipis de la província d'Alacant així com l'artista de la foguera guanyadora de la categoria especial de la ciutat d'Alacant.  
Així mateix, els ajuntaments competents comunicaran l'efectiva plantada de l'única foguera allí on existisca.  
Aquesta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.   
2. Les entitats guanyadores dels premis objecte del present decret podran, això no obstant, comunicar directament a la Direcció General d'Anàlisi, Polítiques Públiques i Coordinació, en el termini de dos mesos a partir del dia 24 de juny, festivitat de la festa de Sant Joan, l'obtenció del premi mitjançant la complementació del document que s'adjunta com a Annex a aquest decret i aportant la documentació que s'hi indica i que hauran de presentar en el registre general de la Presidència de la Generalitat (c/ En Bou, 9-11, de València) o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
El document susdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_jeraawvdyrcc@mdz.uc  
  
  
Article 5. Concessió dels premis   
Una vegada identificades les entitats o persones guanyadores dels premis a què es refereix l'article 2, la Direcció General d'Anàlisi, Polítiques Públiques i Coordinació emetrà la resolució de concessió del Premi President i dels Premis Generalitat Fogueres 2018, en la qual s'identificaran les persones i entitats premiades amb cada u dels premis. La resolució es publicarà en el Diari Oficial de la Generalitat Valenciana. Aquesta publicació tindrà els efectes de notificació a les persones i entitats premiades.  
La resolució de concessió que posarà fi a la via administrativa, podrà ser recorreguda potestativament en reposició o bé es podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
Article 6. Pagament   
Les entitats i persones premiades de la resolució de concessió, en el cas que no hagueren efectuat la comunicació en els termes assenyalats en l'article 4.2 hauran de presentar el document d'acceptació del premi, adjunt com a Annex a aquest decret i la documentació que s'hi indica, en el termini que determine la resolució de concessió.   
  
L'acceptació del premi comportarà l'autorització de les entitats o persones premiades perquè la Direcció General d'Anàlisi, Polítiques Públiques i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar les corresponents certificacions. No obstant això, les entitats i persones premiades podran denegar aquest consentiment assenyalant aquesta opció en el referit document. En aquest supòsit, haurà d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social expressius d'estar al corrent en el compliment de les obligacions fiscals i amb la Seguretat Social.   
  
Després dels tràmits administratius i pressupostaris de compliment obligatori, la Presidència de la Generalitat farà efectiu l'import dels premis objecte del present decret a favor dels seus respectius titulars en les quanties disposades en l'article 3.   
  
Article 7. Obligacions de les persones i entitats premiades  
1. Una vegada conegut el premi per la foguera, la comissió corresponent, associació o ens gestor haurà de retirar un estendard en la Delegació del Consell en la ciutat d'Alacant, en la Regidoria de Festes de l'Ajuntament del municipi o a través de l'organisme corresponent del mateix. Davant qualsevol incidència sobre aquest tema es podrà contactar via correu electrònic en area\_de\_pdresdypbxgi@han.wz.   
  
2. L'estendard acreditatiu del Premi President i dels Premis de la Generalitat haurà d'incorporar-se o col·locar-se al costat del monument, havent de quedar degudament acreditada tal exposició mitjançant els mitjans gràfics que es considere.   
3. Aquesta obligació no operarà en aquells municipis en els quals havent-hi més d'un monument no es lliuren premis.  
  
  
Disposició final  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 11 de juny de 2018  
  
El president de la Generalitat,  
XIMO PUIG I FERRER


Còpia Permalink ELI